Սակրավոր

thumb|right|350px|Հայ սակրավորը ականազերծում է տարածքը
[thumb|right|350px|Լեյբ-գվարդիայի սակրավորային գումարտակի ''սակրավորները'': <br />1853 թվական: Ա. Ի. Հեբենսի նկարը: <br />Կենտրոնում ճեղանի վրա նստած է գումարտակի հրամանատար, գեներալ-մայոր Ն. Ֆ. Խոմուտովը, աջ կողմի ծայրից՝ գնդապետ Նիկոլայ Զացեպինը (հայտնի նկարիչը զոհվել է [1855 թվականի մայիսի 10-ին Սևաստոպոլի պաշտպանության ժամանակ: (Սուվորովի թանգարանը Սանկտ-Պետերբուրգում)]]
[thumb|350px|Բանվորագյուղացիական կարմիր բանակի (ԲԳԿԲ) սակրավորները [Հայրենական մեծ պատերազմի ժամանակ]]

**Սակրավոր** անձ, որը գտնվում է ծառայության մեջ ինժեներական զորքերում։ Սակրավորների հիմնական նպատակը պաշտպանողական կամ հարձակողական բնույթի ռազմական գործողությունների ինժեներական ապահովումն է։ Ռուսական կայսերական բանակում սակրավորները մտնում էին ինժեներական զորքերի կազմի մեջ և պատերազմի ժամանակ տարբեր սակրավորական աշխատանքներ էին իրականացնում մարտի դաշտում և ամրոցներում։

Պատմականորեն սակրավորների խնդիրներն էին հանդիսանում՝
* Պաշտպանողական կառույցների տակ ականահատումը կամ խրամատների փորումը հակառակորդի դիրքերին աննկատորեն մոտենալու համար,
* Ռազմաճակատում սեփական ամրաշինական ռազմական կառույցների ստեղծումը,
* Փոխադրումների ապահովումը գետերի և ճահիճների միջով,
* Մատակարարումների գծերի հաստատումը և ենթակառուցվածքի վնասված կառույցների վերականգնումը,
* Ականների, հրթիռների և արկերի վնասազերծումը։

Առօրյա կյանքում սակրավոր են անվանում այն մարդկանց (պարտադիր չէ, որ նա լինի զինծառայող), ովքեր զբաղվում են ականների և չպայթած արկերի վնասազերծմամբ։

Սակրավորների մասնագիտական տոնը նշում են հետևյալ երկրներում՝
* Հայաստան – սեպտեմբերի 7 (Հայաստանի ինժեներական զորքերի օր),
* Ռուսաստան – հունվարի 21 (Ռուսաստանի ինժեներական զորքերի օր),
* Ուկրաինա – նոյեմբերի 3 (Ուկրաինայի ինժեներական զորքերի օր)։

Որոշ արտասահմանյան երկրների զինված ուժերում *սակրավոր* տերմինին համապատասխանում է *պիոներներ* տերմինը։

## Սակրավորական գործի պատմություն
«Սակրավոր», տերմինի հայտնվել է վերաբերում է 17-րդ դարին, երբ այդպես էին անվանում այն զինծառայողներին, ովքեր հակառակորդի պաշտպանողական կառույցների տակ ականահատում էին իրականացնում հետագայում դրանք ոչնչացնելու նպատակով։ 1678 թվականին Ֆրանսիայում սակրավորներն առանձնացվել են հատուկ զորամասերում և ստորաբաժանումներում, իսկ 1712 թվականին՝ Ռուսաստանում։

Պետրոս I-ի օրոք՝ 1707 թվականին, Մոսկվայում ստեղծվել է Ինժեներական դպրոց՝ հրամանատարական կազմի պատրաստման համար, իսկ ավելի ուշ կազմավորվել են առաջին սակրավորական զորամասերը՝ առանձին ինժեներական և ականորդային վաշտեր։

Գերմանիայում, Ավստրիայում և մասամբ Ֆրանսիայում սակրավորային զորամասերը միաձուլված էին զոմազորամասերի հետ, Ռուսաստանում դրանք առանձին էին գործում։

18-19-րդ դարերում սակրավորների առջև դրված խնդիրները մեծանում էին։

20-րդ դարում մասնագիտացում էր տեղի ունեցել՝ սակրավորների կազմից առանձնացվել են երկաթուղայիններ, օդագնացներ, ավտոմոբիլիստներ և այլն։

## Տիպեր
* Զորագնդային սակրավորներ
* Դիվիզիոն սակրավորներ
* Կորպուսային սակրավորներ
* Բանակային սակրավորներ
* Ռազմաճակատային սակրավորներ
* Զորքային սակրավորներ

## Սակրավորները մասսայական մշակույթում
* Լայնորեն տարածված է ասացվածքը «Սակրավորը սխալվում է մեկ անգամ», որը պայմանավորված է ականազերծման աշխատանքների վտանգի մեծ աստիճանով, երբ ցանկացած սխալ կարող է մահացու լինել։ Բացի այդ կա նաև կատակ. «Սակրավորը սխալվում է երկու անգամ՝ առաջին անգամ, երբ դառնում է սակրավոր»։
* Սակրավոր (խաղ) – համակարգչային խաղ-գլուխկոտրուկ, որը լայն տարածում է գտել Windows օպերացիոն համակարգի շնորհիվ, որի բազային փաթեթի մեջ այն ներառված է։
* Սակրավոր Վոդիչկա – Յարոսլավ Հաշեկի «Քաջարի զինվոր Շվեյկի արկածները» վեպի կերպար։

## Պատկերասրահ

RIAN archive 842936 Military exercises of Guards Engineer Brigade and Engineer Camouflage Regiment of Russian army.jpg|Սակրավորը «Դուբլոն» պաշտպանական հագուստով ձեռքին արկ է պահում Ռուսաստանի ԶՈՒ գվարդիական ինժեներա-սակրավորական բրիգադի և ինժեներա-քողարկող գնդի ուսումնավարժությունների ժամանակ, Մոսկվայի մարզ, 2011թվական, 19 հունվարի։ Լուսանկարը՝ «ՌԻԱ Նովոստի»-ի։
RIAN archive 959088 Suspicious box found at RIA Novosti agency entrance.jpg|Ռուսաստանի Անվտանգության դաշնային ծառայության սակրավորն աշխատում է ռուսական միջազգային տեղեկատվական ՌԻԱ Նովոստի գործակալության շենքի մոտ, Զուբովսկի բուլվար, որտեղ մուտքի մոտ հայտնաբերվել է կասկածելի տուփ, Մոսկվա, Ռուսաստան, լուսանկարը՝ «ՌԻԱ Նովոստի»-ի։
Minenraeum anzug.jpg|Ականազերծման համար նախատեսված պաշտպանիչ հագուստ։


## Ծանոթագրություններ

## Գրականություն
* «Իմ մասնագիտությունը սակրավոր է»:

Կատեգորիա:Ինժեներական զորքեր
Կատեգորիա:Սակրավորներ